Nege sterf in botsing in Oos-Kaap | Maroela Media
Nege sterf in botsing in Oos-Kaap
Die ongelukstoneel. Foto: Herald PE/Twitter
Nege mense is dood en vier kritiek beseer in ŉ botsing vroeg Saterdagoggend tussen ŉ motor en ŉ minibustaxi op die N9 in die Oos-Kaap.
Tshepho Machaea, woordvoerder van Arrive Alive, het gesê ŉ Toyota Corolla en ŉ Toyota Quantum-minibus het tussen Graaff Reinet en Middelburg gebots. Die vier insittendes van die Corolla is in die ongeluk dood. Vyf insittendes van die minibus is dood. Die Herald PE berig twee van die oorledenes is kinders.
Volgens Machaea is vier insittendes van die minibus ernstig beseer in die ongeluk. Hy het gesê die presiese oorsaak van die ongeluk is nog nie bekend nie en dat die pad steeds vir verkeer gesluit is.
Aardskudding in Jhb
Die presiesse oorsaak van die ongeluk? Kom ons dink so bietjie mooi oor daai moeilike vragie …
Was daar ‘n
a) Taxi betrokke?
b) Wettelose persoon betrokke?
c) Persoon sonder ‘n geldige lisensie betrokke?
d) Al die voorafgenoemde?
Antwoord is D
Kop-teen-kop, trompop, reg van voor. Net wat jy dit wil noem. Dit raak nou ‘n algemene gesig en daar is net nie ‘n einde hieraan.
Daar is ‘n GROOT fout met padgedrag.
Ons is mos nou vry. Ons kan doen wat ons wil.
Dit is skokkend om elke dag oor sulke ongelukke te lees …. Ja nee ….. hier het spoed seker weer ook ‘n rol gespeel ,onervare bestuuder SONDER geldige bestuurders lisensie !!!! Maar die skuldiges kry altyd net ‘n ligte boete tot ‘n volgende keer ….. Die verkeersowerhede MOET ook DRASTIES baie strenger wees met persone wat NIE geldige & wettige bestuurders lisensie het nie …..